### Beslutning

James Bertelsen, Henrik Olesen, Eric Andreasen og Stig Lassen kunne tiltræde indstillingen i overensstemmelse med Magistratens anbefaling.

 Philip Lauridsen kunne ikke tiltræde indstillingen.

 Dagny Kjær og Tejs Lind var forhindrede i at deltage i udvalgets behandling af sagen.

Tilladelse til at opføre etageboligbebyggelse på hjørnet af [adresse] 78 og [adresse]

### Resumé

Der er søgt om tilladelse til at opføre etageboligbebyggelse i 4 etager på [adresse] 78, 8000 Aarhus C.

 I 2013 afviste Aarhus Byråd et byggeprojekt om en etageejendom i 3-5 etager på hjørnet af [adresse] og [adresse].

 Projektet blev afvist af Byrådet særligt på grund af bygningshøjden og skalaspringet mod [adresse].

 I 2016 har Byggeri modtaget et nyt projekt, hvor størstedelen af hjørneejendommen bevares, og hvor der opføres ny bygning på ejendommens parkeringsplads, og hvor ejendommen forudsættes sammenmatrikuleret med [adresse]Det arkitektoniske udtryk af bygningen er væsentlig anerledes. En del af ejendommen ønskes opført med rød tegl og i ”mønstret forbandt”, som giver et markant udseende.

 På baggrund af indsigelser og den tidligere byrådsbehandling fremsættes sagen hermed til behandling.

### Indstilling

At 1) Byrådet godkender det ansøgte projekt og bemyndiger Teknik og Miljø til at meddele de fornødne tilladelser og dispensationer.

### Sagens forløb

19-01-2017 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 23-01-2017 Magistraten
Sagen udsattes i Magistratens møde den 23. januar 2017.

 Borgmester André Andresen, rådmand Jimmy Knudsen og Dagny Kjær deltog ikke i sagens behandling.
 15-02-2017 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 20-02-2017 Magistraten
Fremsendes til [adresse] med bemærkning, at Magistraten i mødet den 20. februar 2017 anbefaler, at byrådet tiltræder Magistratsafdelingen for Teknik og Miljøs indstilling af 3. februar 2017.

 Rådmand Bünyamin Simsek og Nadia Iversen tog forbehold.

 08-03-2017 [adresse]
Fremsendes til Teknisk Udvalg til behandling i henhold til beslutning i byrådets møde den 8. marts 2017.
 03-04-2017 Teknisk Udvalg
James Bertelsen, Henrik Olesen, Eric Andreasen og Stig Lassen kunne tiltræde indstillingen i overensstemmelse med Magistratens anbefaling.

 Philip Lauridsen kunne ikke tiltræde indstillingen.

 Dagny Kjær og Tejs Lind var forhindrede i at deltage i udvalgets behandling af sagen.
 26-04-2017 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 26. april 2017 har vedtaget Magistratens indstilling i overensstemmelse med erklæring fra Teknisk Udvalg af 3. april 2017.